Diari Oficial de la Generalitat Valenciana


Sumari del DOGV 9130, del 19-07-2021 (2021/7711)

RESOLUCIÓ de 12 de juliol de 2021, de la Direcció General d'Esport, per la qual es prorroguen sis beques per a la realització de pràctiques professionals concedides mitjançant la Resolució de 31 d'agost de 2020, del director general d'Esport.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9130

Data del DOGV
:   19-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7711


Data del document
:   12-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 12 de juliol de 2021, de la Direcció General d'Esport, per la qual es prorroguen sis beques per a la realització de pràctiques professionals concedides mitjançant la Resolució de 31 d'agost de 2020, del director general d'Esport. [2021/7711]  
L'Ordre 70/2016, de 15 de novembre, de la Conselleria d'Educació, Investigació, Cultura i Esport, va aprovar les bases reguladores de la concessió de beques per a la realització de pràctiques professionals en la Direcció General d'Esport (DOGV 7919, 17.11.2016).  
Mitjançant la Resolució de 30 de desembre de 2019, de la Direcció General d'Esport, es van convocar sis beques per a la realització de pràctiques professionals en la Direcció General d'Esport (DOGV 8717, 15.01.2020).  
Per mitjà de la Resolució de 31 d'agost de 2020, del director general d'Esport, es van concedir les beques convocades en la Direcció General d'Esport per un període de dotze mesos, amb possibilitat de pròrroga, i es va constituir una borsa de reserva (DOGV 8897, 03.09.2020).  
Des de la resolució de concessió s'han produït diverses renúncies i substitucions el que ha motivat que actualment les persones beneficiàries siguen les següents:  
- Jordi Lloret Bartual, grau en Ciències de l'Activitat Física i de l'Esport  
- Manel Reig Giner, grau en Ciències de l'Activitat Física i de l'Esport  
- Josep Ferrer Cortes, grau en Ciències de l'Activitat Física i de l'Esport  
- José V. Salvador Vilalta, grau en Ciències de l'Activitat Física i de l'Esport  
- Ferran Pelecha Albiach, grau en Ciències de l'Activitat Física i de l'Esport  
- Mariam Desamparados Fabregat Mirapeix, grau en Economia, Finances i Comptabilitat o en Administració i Direcció d'Empreses.  
Tant la Resolució de convocatòria de 30 de desembre de 2019, en el punt tercer, com la Resolució de concessió de 31 d'agost de 2020, en l'apartat quart, de conformitat amb l'Ordre 70/2016, estableixen la possibilitat de pròrroga de la beca sense una nova convocatòria per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant ho aconselle.  
Les persones beneficiàries de les beques esmentades abans estan realitzant les pràctiques professionals i desenvolupant els seus programes de treball de forma satisfactòria, segons els certificats mensuals emesos pels tutors i tutores respectius, i es considera convenient que continuen amb el desenvolupament de la seua activitat i, per tant, que la beca siga prorrogada.  
La Llei de pressupostos de la Generalitat per al 2021 conté la línia de subvenció S8139000, programa 457.10, capítol IV, per a finançar les beques per a la realització de les pràctiques professionals en la Direcció General d'Esport.  
Per tot això, i en virtut de l'article 5 del Decret 132/2009, de la base tercera i de la disposició addicional primera de l'Ordre 70/2016, resolc:  
  
  
Primer  
Prorrogar el període de duració de les beques de pràctiques professionals als següents becaris que les gaudeixen en l'actualitat:  
- Jordi Lloret Bartual, grau en Ciències de l'Activitat Física i de l'Esport  
- Manel Reig Giner, grau en Ciències de l'Activitat Física i de l'Esport  
- Josep Ferrer Cortes, grau en Ciències de l'Activitat Física i de l'Esport  
- José V. Salvador Vilalta, grau en Ciències de l'Activitat Física i de l'Esport  
- Ferran Pelecha Albiach, grau en Ciències de l'Activitat Física i de l'Esport  
- Mariam Desamparados Fabregat Mirapeix, grau en Economia, Finances i Comptabilitat o en Administració i Direcció d'Empreses.  
Mantindre les borses de reserva corresponents, constituïdes per la Resolució de 31 d'agost de 2020, de concessió.  
  
Segon  
El període de pròrroga serà d'un any, comprés entre l'1 de setembre de 2021 i el 31 d'agost de 2022, ambdós inclosos, sempre que hi haja consignació pressupostària adequada i suficient en els pressupostos de la Generalitat per a l'exercici 2022.  
  
Tercer  
L'import de la beca és de 1.088,43 - (mil huitanta-huit euros amb quaranta-tres cèntims) bruts mensuals, de conformitat amb la Resolució de 5 de febrer de 2021, de la Conselleria d'Hisenda i Model Econòmic, per la qual s'estableix la quantitat mensual de percepció en l'exercici 2020 i la quantitat inicial de percepció per a l'exercici 2021, de les beques sotmeses a l'àmbit d'aplicació del Decret 132/2009, de 4 de setembre, del Consell.  
Aquesta quantitat inicial de 1.088,43 euros per a 2021 haurà de ser incrementada anualment, si s'escau, aplicant el mateix increment global previst per a la despesa del sector públic valencià en la llei de pressupostos de cada any, d'acord amb el que disposa l'article 17.1 del Decret 132/2009, de 4 de setembre, del Consell.  
La quantia de la beca es pagarà a la persona beneficiària d'acord amb el que disposa en la base segona de l'ordre que aprova les bases reguladores. Sobre aquest import haurà de realitzar-se la retenció a compte de l'Impost sobre la Renda de les Persones Físiques i les altres que, si escau, corresponguen, així com la cotització a la Seguretat Social en els termes establits en el Reial decret 1493/2011, de 24 d'octubre.  
  
  
Quart  
La dotació econòmica de la present pròrroga ascendeix a la quantia global màxima de 82.634,10 euros que es finançarà a càrrec de l'aplicació pressupostària 64.02.78.931.07 del capítol IV, línia S8139000, amb la distribució següent:  
Anualitat 2021: 27.519,26  
Anualitat 2022: 55.114,84  
Havent-se contemplat sobre el cost total de la pròrroga l'increment del 0,9 % euros sobre l'import mensual de la beca, previst per a la despesa del sector públic valencià i per l'anualitat 2022 el coste de Seguretat Social en 50 euros.  
L'anualitat 2022 queda condicionada a l'existència de crèdit adequat i suficient en el corresponent pressupost de la Generalitat per a l'exercici 2022.  
  
Cinqué  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
De conformitat amb allò que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la presente resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu en els terminis i davant els òrgans que s'indiquen a continuació, sense perjuí que es puga interposar qualsevol altre recurs que es considere escaient:  
a) El recurs de reposició haurà d'interposar-se davant el conseller d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 12 de juliol de 2021.- El director general d'Esport: Josep Miquel Moya Torres.